چاد جمهوریتی‌نین پرزیدنتی ادریس دبی ایتنو پرزیدنت رجب طیب اردوغانین دعوتی ایله تورکیه-‌یه سفر ائتدی.
پایتاخت آنکارادا ایلک اولا‌راق جمهوریتین قوروجوسو آتاتورکون مزاری‌نین یئرلشدیگی آنیت قبری زیارت ائدن پرزیدنت ایتنونو مدنیت و توریزم ناظیری مهمت نوری ارسوی همراهلیق ائتدی.
داها سونرا تورکیه بؤیوک میللت مجلیسی‌نین صدری مصطفی شنتوپ قوناق پرزیدنتله مجلیسده بیر آرایا گلدی.
شنتوپ و ایتنو تکبتک گؤروش‌دن سونرا دیوان سالونوندا کئچیریلن هئیت‌لار آراسینداکی گؤروشه ده باشچی‌لیق ائتدی‌لر.
گؤروش‌لرده تورکیه بؤیوک میللت مجلیسی‌نین باش کاتیبی مهمت علی کومبوزاوغلو، تورکیه-چاد پارلامئنتلرآراسی دوستلوق قروپو صدری و عدالت و اینکیشاف پارتیسی‌نین اردو شهریندن میللت وکیلی ارگون تاشچی تورکیه-‌نین انجامینا سفیری اردال سابری ارگن، چادین آنکارا سفیری ده ایشتیراک ائتدی‌لر.
مطبوعاتا قاپا‌لی کئچیریلن گؤروش‌لردن سونرا چاد پرزیدنتی ایتنو مجلیسین فتح الله چی ترور تشکیلاتی‌نین (فتؤ) 15 ژوئیه 2016-جی تاریخین‌دکی چئوریلیش جهدی زامانی بومبا‌لانان یئرلرینی گزدی.
کومبوزاوغلو ایتنویا 15 ژوئیه گئجه‌سی باش وئرن‌لر و ائدیلن هوجوم‌لارلا علاقه‌دار معلومات وئردی.
مجلیسین عمومی ایجلاسی‌نین کئچیریلدیگی سالونو دا گزن قوناق پرزیدنت داها سونرا مجلیس بیناسیندان آیریلدی.
